b'\n_START_ARTICLE_\nVellenes Fellesorganisasjon\n_START_SECTION_\nHistorie\n_START_PARAGRAPH_\nVellenes Fellesorganisasjon ble opprettet som et resultat av at Norges Velforbund gikk konkurs i 2010. Tanken var at velforeningene skulle fortsette \xc3\xa5 f\xc3\xa5 det tilbud og den servicen som en fellesorganisasjon kan gi. Stiftelsesm\xc3\xb8te ble avholdt 23. mars i Oslo med\xc2\xa0 30 foreninger til stede. Et konkurrerende forbund, VELforbundet ble dannet i mai samme \xc3\xa5r og fram til 2016 eksisterte forbundene side ved side. I 2016 fusjonerte de to forbundene og\xc2\xa0 medlemmene i VELforbundet ble opptatt i Vellenes Fellesorganisasjon som fra da av er den eneste fellesorganisasjonen for n\xc3\xa6rmilj\xc3\xb8- og velforeninger i Norge.\n_START_SECTION_\nStyring og ledelse\n_START_PARAGRAPH_\nLandsm\xc3\xb8tet er organisasjonens h\xc3\xb8yeste organ og m\xc3\xb8tes 1 gang i \xc3\xa5ret, til vanlig i f\xc3\xb8rste del av mars m\xc3\xa5ned. Det velges leder og styremedlemmer.\xc2\xa0Styret har ansvar for den l\xc3\xb8pende virksomheten i Vellenes Fellesorganisasjon i landsm\xc3\xb8teperioden.'